# *Výbor*

*Národnej rady Slovenskej republiky*

*pre hospodárske záležitosti*

57. schôdza výboru

Číslo: CRD - 808/2014 - VHZ

**309**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 10. júna 2014

k vládnemu návrhuzákona, **ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 970)**

**Výbor Národnej rady Slovenskej republiky**

**pre hospodárske záležitosti**

#### s ú h l a s í

s vládnym návrhomzákona, **ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 970);**

#### o d p o r ú č a

# Národnej rade Slovenskej republiky

vládny návrhzákona, **ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 970)** schváliť s pozmeňujúcimi a doplňujúcimi návrhmi uvedenými v prílohe;

#### u k l a d á

predsedovi výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre zdravotníctvo.

Ján **H u d a c k ý**

predseda výboru

overovateľ výboru

Alojz **P ř i d a l**

Michal **B a g a č k a**

# *Výbor*

*Národnej rady Slovenskej republiky*

*pre hospodárske záležitosti*

57. schôdza výboru

Príloha k uzneseniu č. 309

##### Z m e n y a  d o p l n k y

vládnemu návrhuzákona, **ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 970)**

1. **Za článok III sa vkladá nový článok IV, ktorý znie:**

„Čl. IV

Zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení zákona Národnej rady Slovenskej republiky č. 89/1993 Z. z., zákona Národnej rady Slovenskej republiky č. 150/1993 Z. z., zákona Národnej rady Slovenskej republiky č. 85/1994 Z. z., zákona Národnej rady Slovenskej republiky č. 232/1995 Z. z., zákona č. 12/1998 Z. z., zákona č. 457/2000 Z. z., zákona č. 162/2001 Z. z., zákona č. 418/2002 Z. z., zákona č. 531/2003 Z. z., zákona č. 215/2004 Z. z., zákona č. 382/2004 Z. z., zákona č. 420/2004 Z. z., zákona č. 432/2004 Z. z., zákona č. 341/2005 Z. z., zákona č. 621/2005 Z. z., zákona č. 24/2007 Z. z., zákona č. 273/2007 Z. z., zákona č. 330/2007 Z. z., zákona č. 511/2007 Z. z., zákona č. 264/2008 Z. z., zákona č. 465/2008 Z. z., zákona č. 71/2009 Z. z., zákona č. 503/2009 Z. z., zákona č. 136/2010 Z. z., zákona č. 381/2011 Z. z., zákona č. 286/2012 Z. z., nálezu Ústavného súdu Slovenskej republiky č. 297/2012 Z. z., zákona č. 64/2013 Z. z., zákona č. 125/2013 Z. z., zákona č. 347/2013 Z. z. a zákona č. 357/2013 Z. z. sa mení a dopĺňa takto:

1. V prílohe Sadzobník súdnych poplatkov v II. časti sa v položke 24b písm. a) vypúšťa druhý bod a súčasne sa zrušuje označenie prvého bodu.
2. V prílohe Sadzobník súdnych poplatkov v II. časti sa v poznámke k položke 24b na konci pripája táto veta: „Vyhotovenie a vydanie výpisu z obchodného registra v elektronickej podobe poplatku nepodlieha.“.“.

Nasledujúce články sa primerane prečíslujú.

Tento článok nadobúda účinnosť 1. septembra 2014, čo sa premietne do článku upravujúceho účinnosť zákona.

1. **V článku IV sa za úvodnú vetu vkladá prvý bod, ktorý znie:**

**„**1. V prílohe časti I Všeobecná správa sa položka 2 dopĺňa písmenom m), ktoré znie:

„m) vyhotovenie výstupu z informačného systému Obchodný register

okresným úradom 4 eurá.“.“.

Doterajší text čl. IV sa označuje ako druhý bod.

Tento článok nadobúda účinnosť 1. septembra 2014, čo sa premietne do článku upravujúceho účinnosť zákona.

V nadväznosti na navrhované doplnenie sa vykoná legislatívno-technická úprava v úvodnej vete, kde sa za slovo „mení“ vkladajú slová „a dopĺňa“.

1. **V čl. V sa za prvý bod vkladá nový druhý bod, ktorý znie:**

“2. V § 170 ods. 8 sa na konci pripája čiarka a tieto slová „a na overenie údajov potrebných na preukázanie splnenia podmienok ustanovených osobitným predpisom 92abana uznanie odbornej praxe potrebnej na získanie živnostenského oprávnenia“.

Poznámka pod čiarou k odkazu 92aba znie:

„92aba) § 66h ods. 2 zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“.

Doterajšie body 2 a 3 sa označujú ako body 3 a 4.

Cieľom navrhovanej úpravy je overiť relevantnosť dokladov preukazujúcich nadobudnutie odbornej praxe v príslušnej činnosti osobami majúcimi záujem o získanie živnostenského oprávnenia za podmienok ustanovených živnostenským zákonom – na základe údajov o prihlásených zamestnancoch podnikateľskými subjektmi evidovanými v registri zamestnávateľov. Súčasne tým dôjde k racionalizácii výkonu štátnej správy a zrýchleniu právneho konania v prospech jeho účastníka.

1. **Za článok V sa vkladá nový článok VI, ktorý znie:**

„Čl. VI

Zákon č. 530/2003 Z. z. o obchodnom registri a o zmene a doplnení niektorých zákonov v znení zákona č. 432/2004 Z. z., zákona č. 562/2004 Z. z., zákona č. 24/2007 Z. z., zákona č. 657/2007 Z. z., zákona č. 659/2007 Z. z., zákona č. 477/2008 Z. z., zákona č. 160/2009 Z. z., zákona č. 487/2009 Z. z., zákona č. 136/2010 Z. z., zákona č. 547/2011 Z. z., zákona č. 9/2013 Z. z. a zákona č.354/2013 Z. z. sa mení takto:

V § 12 ods. 3 štvrtá veta znie takto: „Ak žiadateľ žiada o vydanie elektronickej podoby výpisu z obchodného registra, vydá ho registrový súd elektronickými prostriedkami 21) podpísaný zaručeným elektronickým podpisom podľa odseku 10 bezodkladne po doručení žiadosti elektronickými prostriedkami, a to bezodplatne.“ a  na konci sa pripája nová veta, ktorá znie: „Ak žiadateľ žiada o vydanie elektronickej podoby potvrdenia o tom, že v obchodnom registri určitý zápis nie je, vydá ho registrový súd elektronickými prostriedkami 21) podpísané zaručeným elektronickým podpisom podľa odseku 10 do dvoch pracovných dní odo dňa, keď súdu prišla informácia o zaplatení súdneho poplatku.“.“.

Tento článok nadobúda účinnosť 1. septembra 2014, čo sa premietne do článku upravujúceho účinnosť zákona.

Nasledujúce články sa primerane prečíslujú.

Cieľom navrhovaných úprav je liberalizovať elektronické výpisy z Obchodného registra tak, aby sa za tieto nevyberal súdny poplatok. Ide o jedno z opatrení, ktoré má prispieť k zlepšeniu podnikateľského prostredia. V súvislosti s tým je potrebné vykonať zmeny tak v zákone o súdnych poplatkoch, ako aj v zákone o Obchodnom registri.

Zároveň sa navrhuje novelizovať zákon o správnych poplatkoch a zaviesť poplatok za novú službu poskytovanú fyzickým a právnickým osobám v klientskych centrách okresných úradov. Rozšíri sa tak počet miest, na ktorých si budú môcť záujemcovia vyžiadať výpisy z Obchodného registra, pričom cena za túto službu sa navrhuje vo výške, za ktorú ju poskytujú aj Slovenská pošta či notári. Tým sa prispeje k rozšíreniu služieb poskytovaných okresnými úradmi o ďalšiu funkcionalitu, ktorá súvisí s agendou živnostenského podnikania, prihlasovaním živnostníkov na daňové úrady, poisťovne a pod.